Case ID: 1089487
Sentence 10: Məhz həmin maddədə təsbit edilən əsaslar (ən azından həmin əsaslardan biri) olduqda Ali Məhkəmənin kollegiyası məhkəmə qərarını kassasiya qaydasında ləğv etməyə və yaxud dəyişdirməyə haqlıdır.Dövlət ittihamçısı kassasiya protestində birinci instansiya məhkəməsi tərəfindən sübutetməyə dair cinayət-prosessual normaların tələblərinin pozulduğunu, nəticədə əsaslar olmadığı halda Məhkum əməlinin hüquqi tövsifinin Cinayət Məcəlləsinin 29,120.1ci maddələrindən həmin Məcəllənin 126.1-ci maddəsinə dəyişdirildiyini, apellyasiya instansiyası məhkəməsinin isə cinayət əməlinin yanlış hüquqi tövsifi ilə razılaşmaqla yanaşı həm də əsassız olaraq birinci instansiya məhkəməsinin Məhkum Cinayət Məcəlləsinin 126.1-ci maddəsi ilə təyin etdiyi həddindən artıq yüngül cəzanı daha da yüngülləşdirdiyini iddia edərək, mübahisələndirilən qərarın ləğv edilməsi və işin yeni apellyasiya baxışına təyin edilməsi barədə tələbini məhkəmə qərarlarının kassasiya qaydasında ləğv edilməsini və yaxud dəyişdirilməsini şərtləndirən əsaslar kimi Azərbaycan Respublikası CPM-in 416.0.2, 416.0.15 və 416.0.21-ci maddələrində nəzərdə tutulmuş hallarla əlaqələndirmişdir.